Cavalli Islands

Cavalli Islands er ei lita øygruppe i Whangaroa på austkysten til regionen Northland på Nordøya New Zealand. Dei ligg fem kilometer aust for havbukta Matauri Bay på Nordøya. Gruppa består av øyene Motukawanui (areal 3,40 km²) og dei mindre øyene Motutapere, Panaki, Nukutaunga, Motuharakeke, Haraweka og Motukawaiti. Den største øya er gjort til eit naturreservat, nokre av dei mindre er i privat eige. 2. desembe 1987 vart skroget til den sprengde Greenpeace-båten «Rainbow Warrior» senka mellom Matauri Bay og Cavalli Islands, for å tena som eit dykkemål og som reservat for fisk. Dette vart sett på som eit høveleg endelikt for dette skipet. Bakgrunnsstoff Foto av øyene frå Matauri Bay Arkivert 2004-11-13 ved Wayback Machine. Kart og omtale av Whangaroa-distriktet